Diari Oficial de la Generalitat Valenciana


Sumari del DOGV 6184, del 14-01-2010 (2009/14601)

ORDRE de 22 de desembre de 2009, del conseller d'Economia, Hisenda i Ocupació i vicepresident segon del Consell, per la qual es convoquen tres beques per a postgraduats per a la realització de pràctiques professionals en matèria tributària.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6184

Data del DOGV
:   14-01-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14675


Data del document
:   22-12-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE de 22 de desembre de 2009, del conseller d'Economia, Hisenda i Ocupació i vicepresident segon del Consell, per la qual es convoquen tres beques per a postgraduats per a la realització de pràctiques professionals en matèria tributària. [2009/14012]
En el marc de la política dirigida a l'especialització de llicenciats universitaris i amb la finalitat de contribuir a la formació d'especialistes en matèria tributària, a proposta de la Direcció General de Tributs, la Conselleria d'Economia, Hisenda i Ocupació convoca a concurs públic tres beques per a postgraduats, dins de l'àmbit de l'administració pública valenciana.
En virtut de les facultats que em conferix l'article 35 de la Llei de Govern Valenciana, de 30 de desembre de 1983, i del Decret 132/2009, de 4 de setembre, del Consell, pel qual es regula la concessió de beques
ORDENE
Article 1
La Conselleria d'Economia, Hisenda i Ocupació convoca tres beques per a postgraduats en l'especialitat de Dret, a fi de completar la seua formació pràctica en matèria de tributs gestionats per la Generalitat. Les beques es regiran pel que disposa la present ordre i el Decret 132/2009, de 4 de setembre, del Consell, pel qual es regula la concessió de beques.
Article 2
1. Podran optar a l'obtenció d'estes beques els qui reunisquen els requisits següents:
a) Nacionalitat espanyola o de qualsevol país membre de la Unió Europea.
b) Estar en possessió del títol de llicenciatura en Dret expedit o homologat per les autoritats espanyoles corresponents.
c) No patir malaltia o discapacitació que impossibilite el compliment de les seues obligacions.
d) No ser major de 35 anys.
e) No haver sigut beneficiari de beques de pràctiques professionals en la Generalitat per un període igual o superior a 36 mesos.
f) No trobar-se sotmés a cap de les prohibicions per a obtindre la condició de beneficiari, establides en l'article 13 de la Llei 3872003, de 17 de novembre, General de Subvencions, que s'acreditarà mitjançant la declaració responsable inclosa en la sol·licitud.
2. Els sol·licitants hauran de reunir els requisits i les condicions que assenyala la convocatòria al terme del termini de presentació de les sol·licituds.
Article 3
El període de duració de les beques començarà el primer dia del mes següent a aquell en què es realitze l'adjudicació. El període de duració es podrà prorrogar sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent, d'acord amb el que disposa l'article 5.2 del Decret 132/2009, de 4 de setembre, del Consell.
Article 4
Les beques estaran dotades amb una quantia inicial de 1.000,00 euros mensuals cada una, amb un import total màxim de 12.000,00 euros cada una d'elles, d'acord amb la resolució del conseller d'Economia, Hisenda i Ocupació i vicepresident segon del Consell de data 1 de novembre de 2009.
Es finançarà a càrrec del pressupost de la Generalitat de 2010 i, si és el cas 2001, aplicació pressupostària 27.93.49.396.16.1, programa denominat Tributs de la Generalitat, línia T4101000 o equivalent.
Esta convocatòria i, si és el cas, les pròrrogues de les beques es condicionen a la previsió del crèdit adequat i suficient en els pressupostos esmentats.
L'import de la beca es pagarà mensualment, amb la certificació prèvia de la Direcció General de Tributs de la Conselleria d'Economia, Hisenda i Ocupació.
Article 5
Els becaris realitzaran els estudis i les activitats encaminades a completar la seua formació acadèmica que els siguen encomanats per la Direcció General de Tributs.
Esta formació es durà a terme a València.
Article 6
Les sol·licituds hauran de recollir, a més de les dades de l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'adreça, l'adreça electrònica i el telèfon de la persona interessada, i ajustar-se a l'imprés esmentat en el paràgraf següent.
Els impresos de sol·licitud (annex) estaran a disposició de les persones interessades en el Registre General de la Conselleria d'Economia, Hisenda i Ocupació, (c/Palau, 12, de València). Els candidats hauran de presentar-lo en el mateix Registre General o tramitar-lo per qualsevol de les formes que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i emplenaran la documentació detallada en l'article següent de la present ordre.
El termini de presentació serà de 15 dies hàbils, comptats des de l'endemà de la publicació de la present ordre en el Diari Oficial de la Comunitat Valenciana.
Article 7
Les sol·licituds hauran de dur adjunta la documentació següent:
1. Currículum del sol·licitant.
2. Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i on conste la data d'obtenció del títol superior, emés pel centre on l'aspirant haja cursat els seus estudis.
3. Certificats d'estar al corrent en el compliment de les obligacions tributàries i de la Seguretat Social.
4. Fotocòpies compulsades dels títols que acrediten els coneixements de valencià.
5. Fotocòpies compulsades dels cursos que acrediten els coneixements d'idiomes comunitaris.
6. Qualssevol que acrediten la possessió d'altres títols o mèrits professionals o acadèmics que vulguen al·legar.
7. Fotocòpia compulsada del DNI.
Article 8
La valoració dels candidats s'efectuarà segons el barem següent:
A) Primera prova: prova escrita que versarà sobre les matèries següents:
- Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i restants tributs cedits.
- Llei 21/2001, de 27 de desembre, per la qual es regulen les mesures fiscals i administratives del nou sistema de finançament de les comunitats autònomes de règim comú i ciutats amb estatut d'autonomia.
- Llei 58/2003, de 17 de desembre, General Tributària i els seus reglaments de desplegament.
Es valorarà fins a un màxim de 2,5 punts.
B) Segona prova: valoració de mèrits al·legats pels candidats. Es valoraran els mèrits següents:
1. Expedient acadèmic, es valorarà entre 5 i 10 punts. La puntuació assignada a l'expedient acadèmic coincidirà amb la nota mitjana ponderada.
Quan la ponderació estiga realitzada amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
2. Altres títols acadèmics oficials addicionals al que constituïx el requisit per a la concessió de la beca. Es valorarà fins a un màxim de 3 punts, d'acord amb l'escala següent:
Doctor: 2 punts
Altres llicenciatures: 1 punt
3. Coneixement del valencià
Només es valoraran els certificats expedits o homologats per la Junta Qualificadora de Coneixements del Valencià, d'acord amb l'escala següent i puntuant exclusivament el nivell més alt acreditat:
Oral: 0,25 punts.
Elemental: 0,50 punts.
Mitjà: 0,75 punts.
Superior: 1 punt.
4. Coneixement d'idiomes de la Unió Europea.
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts. La puntuació màxima que es podrà obtindre per al conjunt dels idiomes i cursos acreditats serà d'1 punt.
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat B)1 no es podrà computar també en este apartat.
C) Tercera prova: entrevista, que es valorarà fins a un màxim de 3 punts.
Caldrà obtindre un mínim de la meitat de la puntuació màxima establida en la primera prova, per a accedir a les proves següents.
Article 9
Les beques seran concedides per resolució del conseller d'Economia, Hisenda i Ocupació i vicepresident segon del Consell, a proposta de la comissió avaluadora constituïda a l'efecte. El termini màxim per a dictar i notificar les resolucions serà de tres mesos comptat des de la data de publicació de la convocatòria en el Diari Oficial de la Comunitat Valenciana, sense perjudici de l'ampliació dels terminis previstos en l'article 42 de la Llei de Règim Jurídic de les Administracions Públiques i del Procediment Administratiu Comú.
Article 10
La comissió avaluadora estarà formada per:
a) Com a president, el cap d'Àrea d'Organització i Suport a la Direcció, en cas d'absència serà suplit per un tècnic de la direcció general, designat per este.
b) Com a vocal, el cap del Servici d'Estudis i Planificació de la Direcció General de Tributs, que serà suplit, si és el cas, per un tècnic de la direcció general.
c) Com a secretari o secretària, un tècnic/a de la Direcció General de Tributs, suplit, quan siga el cas, per un altre de la mateixa procedència.
El funcionament de la comissió avaluadora s'ajustarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
Article 11
El procés de selecció tindrà les fases següents:
1ª. Realització de la prova escrita. Es publicarà amb una antelació mínima de 48 hores el lloc, el dia i l'hora de realització de la prova mitjançant anunci en el tauler d'anuncis de la Conselleria d'Economia, Hisenda i Ocupació (c/Palau, 12, de València) i en la pàgina web de la Generalitat.
2ª. La comissió de valoració avaluarà els mèrits dels candidats que hagen superat la puntuació mínima requerida en la prova pràctica escrita.
3ª. La comissió de valoració convocarà a l'entrevista els aspirants que hagen superat la puntuació mínima requerida.
4ª. Computats els punts de les fases A, B i C, s'exposarà la llista dels candidats seleccionats en el tauler d'anuncis de la Conselleria d'Economia, Hisenda i Ocupació (c/Palau, 12, de València) i en la pàgina web de la Generalitat, durant 5 dies a l'efecte que es formulen les al·legacions que s'estimen pertinents.
Mitjançant resolució del conseller d'Economia, Hisenda i Ocupació i vicepresident segon del Consell es publicarà en el Diari Oficial de la Comunitat Valenciana el resultat i l'adjudicació definitiva.
Article 12
Les beques concedides seran incompatibles amb altres concedides per a igual o similar activitat.
Article 13
Seran obligacions dels becaris:
1. Acceptar i complir les normes establides en l'articulat d'esta convocatòria, les que s'establisquen en l'acceptació per escrit de la beca, així com les instruccions que, durant el període de la seua vigència, reben de les persones que designe la conselleria per a supervisar l'activitat dels becaris.
2. Començar el gaudiment de la beca dins del termini que s'assenyale i realitzar la seua labor, sense que cap altre compromís impedisca o dificulte el compliment ininterromput de les obligacions contretes.
3. Totes aquelles activitats que siguen necessàries per al compliment dels objectius previstos.
Article 14
Amb la finalitat de donar cobertura sanitària a les persones adjudicatàries de les beques, se subscriurà una pòlissa amb una empresa privada.
Article 15
Les incidències que sorgisquen durant el període de gaudiment de les beques seran resoltes en expedient contradictori d'acord amb l'article 913 del Decret 132/2009, de 4 de setembre, del Consell.
Article 16
Quedarà sense efecte la concessió de la beca, després de l'audiència a la persona interessada, quan no es realitze l'acivitat que motivà la concessió, quan deixen de reunir-se els requisits que es van exigir o quan s'incomplisquen, sense causa que ho justifique, les condicions establides en la present convocatòria.
Article 17
Les beques convocades per la present ordre no estan subjectes a la política de competència de la Unió Europea en matèria d'ajudes públiques.
Article 18
Les dades personals dels aspirants, recollides en el transcurs del procediment, seran incloses en un fitxer automatitzat de l'òrgan convocant en els termes i les condicions que es recullen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de desplegament de la llei orgànica referida.
Article 19
La present ordre posa fi a la via administrativa. D'acord amb els articles 116 i 117 de la Llei 230/1002, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, en el termini d'un mes comptat des de l'endemà de la publicació. Alternativament, si no es recorre en reposició, es pot interposar recurs contenciós administratiu, dins del termini de dos mesos, comptat des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
València, 22 de desembre de 2009
El conseller d'Economia, Hisenda i Ocupació i
vicepresident segon del Consell,
GERARDO CAMPS DEVESA